Melodi Grand Prix 2000

Melodi Grand Prix 2000 var den 39. utgaven av Melodi Grand Prix, Norges nasjonale uttaking til Eurovision Song Contest. Ti finalister deltok i finalen 4. mars 2000 som ble arrangert på NRK Marienlyst i Oslo. Vinnerlåten ble «My Heart Goes Boom», framført av Charmed. Vinnerlåten er skrevet av Morten Henriksen og Tore Madsen. Charmed representerte Norge i den internasjonale finalen i Stockholm og ble nummer 11 med 57 poeng.

 Sendingen 
For sjette år på rad gikk finalen av stabelen på NRK Marienlyst med Stine Buer og Hans Christian Andersen som programledere. Dette var første gang finalelåtene ble framført uten levende musikk, all musikk var ferdiginnspilt. Dette er også den foreløpig siste finalen som ble avviklet i studio på Marienlyst, samtlige norske finaler har siden blitt arrangert utenfor Fjernsynshuset.

Også dette året gikk NRK ut og inviterte låtskrivere til å sende inn sine bidrag for å heve kvaliteten på sangene i konkurransen. De fleste artistene var ukjente, men både Jan Werner Danielsen og Arnold B Family vendte tilbake til konkurransen.

De ti finalistene ble først spilt én gang, før tv-seerne fikk stemme. I første runde fikk Jorun Erdal synge på nytt på grunn av tekniske problemer. Etter første avstemningsrunde gikk de fire best plasserte låtene til en superfinale, og seerne stemte på nytt. Dette året var det 40 år siden den første Melodi Grand Prix-finalen, og det ble markert med kavalkade og tidligere deltakere.

Tv-seerne og en fagjury avgjorde resultatet, og Charmed vant superfinalen med full pott fra samtlige juryer.

 Resultat 

 Første runde 
 Nr. Tittel Artist KomponistTekstforfatter Poeng Plass A «My Heart Goes Boom» Charmed Morten Henriksen Tore Madsen 72 1 B «Let's Go All the Way» Sha-Boom  og Ole Evenrud 7 10 C «Another You» Jorun Erdal Per Øystein SørensenKari Iveland 48 4 D «She's My Baby» Marius Hoff Christian Ingebrigtsen 31 6 E «When I Am Looking» Arnold B Family Thomas BørudArnold Børud 29 7 F «If»  Hilde HeltbergKari Iveland 59 3 G «I Never Stopped Lovin' You» Astrid Tveitan Jimmy James Ekgren og  29 7 H «Trying to Forget U»   20 9 I «Wings of Love» Kine Ludvigsen  og  47 5 J «One More Time» Jan Werner Danielsen  64 2

 Superfinale 

Nr. Tittel ArtistKomponistTekstforfatter Poeng PlassA «My Heart Goes Boom» CharmedMorten HenriksenTore Madsen 84 1C «Another You» Jorun ErdalPer Øystein SørensenKari Iveland 0 4F «If» Leif Anders WentzelHilde HeltbergKari Iveland 60 3J «One More Time» Jan Werner DanielsenAre Sigvardsen 66 2

 Avstemning 
Resultatet ble avgjort av telefonstemmer som ble fordelt på fem regioner. Hver region ga 1–8, 10 og 12 poeng ut fra hvor mange stemmer hver sang hadde fått. I tillegg var det en fagjury i studio som ga 2, 4, 6, 8, 10,12, 14, 16, 20 og 24 poeng. Fagjuryen besto av , Kyrre Fritzner, Marte Krogh, Torstein Bieler og juryleder .

 Første runde 
Nr.Tittel Fagjury Bergen  Trondheim  Kristiansand  Tromsø  Oslo  TotaltA «My Heart Goes Boom» 16  12  12  10  12  10  72B «Let's Go All the Way» 2  1  1  1  1  1  7C «Another You» 6  10  8  8  8  8  48D «She's My Baby» 14  3  4  3  4  3  31E «When I Am Looking» 8  4  3  6  3  5  29F «If» 24  7  7  7  7  7  59G «I Never Stopped Lovin' You» 4  6  5  4  6  4  29H «Trying to Forget U» 10  2  2  2  2  2  20I «Wings of Love» 20  5  6  5  5  6  47J «One More Time» 12  8  10  12  10  12  64

Superfinale
Samme system ble brukt som under første runde, men denne gangen ga hver region 8, 10 og 12 poeng til de tre låtene som fikk flest telefonstemmer. Fjerdeplassen fikk 0 poeng. Fagjuryen ga 0, 16, 20 og 24 poeng.
Nr.Tittel Fagjury Tromsø  Trondheim  Bergen  Oslo  Kristiansand  TotaltA «My Heart Goes Boom» 24  12  12  12  12  12  84C «Another You»  0F «If» 20  8  8  8  8  8  60J «One More Time» 16  10  10  10  10  10  66

 Hendelser 
Sendingen ble en stor suksess for NRK, og før finalen fokuserte pressen på at NRK hadde forsøkt å modernisere konkurransen. Og forventningene ble innfridd: «Løssluppen stemning i studio, unge programledere og masse selvironi bidro til et mer spenstig Grand Prix enn tidligere.» skrev NTB etter finalen. VGs kommentator mente til og med at konkurransen hadde blitt for frisk: «tonen i slagerkonkurransen ble så hip at det var problematisk å henge med fra tid til annen.» Aftenposten mente Melodi Grand Prix plutselig var blitt relevant og tidsriktig. Pressen var også enig i at rett låt vant. Vinnerlåten ble også en hit og lå hele elleve uker på VG-lista med tredjeplass som beste notering.

Da Sha-Boom framførte «Let's Go All the Way», hoppet vokalist Dag Finn Strøm ned fra scenen og begynte å synge duett med Carola som satt blant publikum. Stuntet var ukjent for NRK, men Carola sa til NTB at det var «sånn halvveis planlagt». 

Over 400 000 stemmer kom inn i de to telefonavstemningene, noe som var ny rekord. Også seertallet var høyere enn årene før: 1 346 000 seere så finalen, tilsvarende 79 prosent av alle norske seere.

 Referanser 

Kategori:Melodi Grand Prix
Kategori:Hendelser i 2000
Kategori:Musikk i 2000